钦定古今图书集成/方舆汇编/边裔典/第103卷 > 占城国
## 钦定古今图书集成/方舆汇编/边裔典/第103卷 > 占城国

图考

按《三才图会》：占城国，汉林邑也。其属郡有宾童龙、宾
陀陵、化州、安南、三舍城。其国中岁用钱粮、私役奴仆，
皆安南所贡，故呼安南为“奴国。”北抵安南，南抵真腊。
自广川发舶，顺风八日可达。国人多姓翁，地产名香、
犀、象，地皆白沙，可耕之地。若民为虎鳄所噬，以状诣
王，王命国师持咒书符，投民死所，虎鳄自赴。若有欺
公之讼，官不能决者，即令过鳄潭。负理者，鱼食之，理
直者，鱼避而勿敢食也。

《濯缨亭笔记》：宋末沈敬之迯占城，乞兵兴复。占城以
国小辞，敬之效“秦庭”之哭而不得归，占城宾之而不
臣。敬之竟忧愤发病卒。其王作诗挽之曰：“恸哭江南
老钜卿，春风揾泪为伤情。无端天下编年月，致使人
间有死生。万叠白云遮故国，一抔黄土盖香名。英魂
好逐东风去，莫向边隅怨不平。”夫占城以岛夷知重
义如此。